‘চিটিং’ করেছে BCCI? কনকাশন সাব নিয়ে তুমুল বিতর্ক

ওয়েব ডেস্ক: শুক্রবার পুনের মাঠে ইংল্যান্ডের বিরুদ্ধে টি২০ সিরিজ (T20 Series) পকেটে পুরেছে ভারত। রবিবার মুম্বইয়ের ওয়াংখেড়ে স্টেডিয়ামে সূর্যকুমার যাদবদের (Surya Kumar Yadav) নিয়মরক্ষার ম্যাচ। অন্যদিকে সম্মান রক্ষার লড়াইয়ে নামবেন জস বাটলাররা (Jos Buttler)। তবে ভারত সিরিজ জিতলেও তাতে লেগে থাকল বিতর্কের দাগ। অলরাউন্ডার শিবম দুবের (Shivam Dube) কনকাশন সাব (Concussion Sub) কী করে স্পেশ্যালিস্ট ফাস্ট বোলার হর্ষিত রানা (Harshit Rana) হলেন তা মাথায় ঢুকছে না কারও।

ম্যাচের পরে কোনও রাখঢাক না করেই অসন্তোষ প্রকাশ করেন ইংল্যান্ডের অধিনায়ক বাটলার। তিনি বলেন, পৃথিবীর যে কাউকে জিজ্ঞাসা করলেই বলে দেবে, দুবের সঠিক পরিবর্ত রানা হতে পারে না। ম্যাচ রেফারির এই সিদ্ধান্তে বিস্মিত প্রাক্তন ইংলিশ ব্যাটার তথা এই সিরিজের ধারাভাষ্যকর কেভিন পিটারসেনও (Kevin Pietersen)।

আরও পড়ুন: স্যান্টোসে ফিরলেন ‘রাজপুত্র’ নেইমার, পরবেন ‘রাজা’ পেলের জার্সি

How Harshit Rana is a like to like replacement for Shivam Dube?

Is match refree dumb? Does he know anything about cricket?

This is proper cheating from BCCI. Shivam Dube is a part timer & is useless bowler in T20I who doesn’t bowl in IPL as well for India much.

Shameful!!

— Rajiv (@Rajiv1841) January 31, 2025

আইসিসির (ICC) ১.২.৭.৩ ধারা বলছে, ম্যাচ রেফারি কনকাশন সাব হিসেবে একই ধরনের খেলোয়াড়কে মাঠে নামার সম্মতি দেবেন, যার অন্তর্ভুক্তি তার দলকে বাকি ম্যাচে অতিরিক্ত সুবিধা করে দেবে না। শিবম দুবে একজন অলরাউন্ডার (মিডল অর্ডার ব্যাটার এবং মিডিয়াম পেসার)। তাঁফ পরিবর্তে আর একজন অলরাউন্ডারকেই খেলতে দেওয়ার কথা, স্পিনার অলরাউন্ডার হলেও বিতর্ক হত না। কিন্তু রানা একজন স্পেশ্যালিস্ট পেসার, যাঁর বোলিং নিঃসন্দেহে ভারতকে অতিরিক্ত সুবিধা দিয়েছে।

কিন্তু এ ব্যাপারে ক্ষোভপ্রকাশ ছাড়া ইংল্যান্ডের কিছুই করার নেই। কারণ আইসিসির ১.২.৭.৭ ধারা বলছে, কনকাশন সাব হিসেবে ম্যাচ রেফারির সিদ্ধান্তই চূড়ান্ত, কোনও দলেরই তার বিরুদ্ধে আবেদন করার অধিকার নেই। তবে এ নিয়ে ক্রিকেট বিশ্বে তুমুল আলোড়ন পড়ে গিয়েছে। এমনকী ভারতের সমর্থকদের একটা বড় অংশ মেনে নিচ্ছে, এটা অন্যায় হয়েছে। কেউ কেউ বলছেন এটা হল বিসিসিআই-এর ‘প্রপার চিটিং’।